મુંબઇ: શિવસેનાના વડા ઉદ્ધવ ઠાકરેએ એવો સંકેત આપ્યો છે કે તેમનો પક્ષ મહારાષ્ટ્રની ભાજપ શાસિત સરકારથી છેડો ફાડીને નજીકના ભવિષ્યમાં ટેકો પાછો ખેંચી શકે છે. ઠાકરેએ ગુજરાતના પાટીદાર નેતા હાર્દિક પટેલ સાથે પોતાના નિવાસ માતોશ્રી પર આયોજિત અેક સંયુક્ત પત્રકાર પરિષદને સંબોધતાં એક પ્રશ્નના જવાબમાં જણાવ્યું હતું કે ભાજપ શાસિત સરકારને ટેકો પાછો ખેંચવાનો નિર્ણય નજીકના ભવિષ્યમાં લઇશું.